Jeuds verleden
Weer vindt ze t waarme stee
van vrouger heer terogge
en dreumt nog ais van
aalmoal bie mekoar
de reuk van sjabbeseten hangt
nog en ze doun de gebeden zachies
der bovenuut mit helder stem
de jonkste, nog zo kwetsboar
den komt ze tot zok zulf
lopt verder langs de wiede
baauwte en wait vannijs
de cirkel rond
wat rest binnen laange
sporen in koal en
muideg grond.
2002, 1e pries 'Pervincioale schriefwedstried'.
Ida Vast Leutscher